蔡嘉欣

蔡嘉欣，藝名Kayan C，係香港女藝人，本職經營韓式時裝舖同美甲舖，亦身兼模特兒、YouTuber嘅工作。

簡歷

早年經歷
蔡嘉欣中學喺中華基督教會銘基書院就讀，大學喺香港理工大學紡織及製衣系畢業，讀書嗰陣參加過2012年FACE UStar校花校草競選，入圍20強。佢參選校花嗰陣英文名叫Cayenne，又分享話佢中四參加校內時裝設計比賽，自己整衫同做模特兒，最後贏到獎，所以大學選修時裝設計。另外，佢曾經做過Model Genesis旗下模特兒。

大學畢業後，蔡嘉欣曾經同佢嗰時嘅前男朋友香港男藝人吳子冲一齊夾份開時裝舖頭，分手後繼續搞賣時裝嘅生意。

2017年到2018年，蔡嘉欣幫ViuTV主持節目。

參選香港小姐
2019年佢報名參選無綫電視搞嘅香港小姐，成功入圍決賽10強。參選期間，有網民話佢大髀有紋身，但係佢一直迴避回應，直到8月頭第一次以港姐佳麗身份着泳裝，雖然見唔到佢個紋身，但佢都終於親口承認有紋身，泳褲遮住咗一啲，遮唔到嘅地方就用化妝品遮，亦代表確認到佢打破咗一直以嚟「有紋身就一定無得入圍港姐」嘅不成文規定。雖然佢被睇成其中一位熱門，但佢有好多負面新聞畀人講，最後佢只係擠身最後五強，攞唔到獎。

演出

節目主持
2017-2018年：《Trip精》
2018年：《#返鄉下》
2019年10月18日/10月25日：《眼睛去旅行》
2019年11月4日起：《姊妹淘》

節目演出
2017年：《KO KOL》第19集嘉賓
2019年10月21日/10月29日：《姊妹淘》嘉賓

2019香港小姐競選 - 2號　蔡嘉欣 Kayan Choi - 佳麗檔案 - tvb.com

香港女模特兒
類:無綫電視女藝員
類:香港理工大學舊生
嘉欣
2019年度香港小姐競選佳麗